Dumela Flat 6 | LekkeSlaap
Vanaf R800 per nag(plek vir 5)
Dumela Flat 6 is 'n selfsorgwoonstel in 'n veilige kompleks in Manaba in Margate. Dis ideaal vir gaste wat op soek is na gerieflike verblyf naby die strand en 'n verskeidenheid doendinge.
Die woonstel is op die grondvloer geleë en die hoofslaapkamer beskik oor 'n dubbelbed en die tweede slaapkamer het stapelbeddens en 'n enkelbed. Die kombuis is goed toegerus met 'n yskas, mikrogolf, oond, stoof en ander toebehore. Die oopplan-eetkamer en -sitkamer het gemaklike sitplek met 'n platskerm-TV met DStv-toegang (bring net jou eie slimkaart en dekodeerder). Rook is streng verbode in die eenheid.
Daar is skuifdeure wat op die stoep oopmaak, met 'n mooi uitsig oor die speelarea. Die kompleks het ook 2 braai-areas en 'n swembad, 'n plonspoel vir die kinders, 'n tennisbaan en 'n speletjieskamer vir gaste om te gebruik.
Veilige parkeerplek is beskikbaar vir 1 motor en ons is net 'n klein entjie weg van verskeie doendinge af, soos die Wild Coast Sun, die San Lameer Gholfbaan, die bekende Oribi Gorge Park asook die enorme groot swaai by Oribi Gorge.